‘કેટલાક જાદુ વીજળી જેવા હોય, કેટલાક જાદુ વાદળ જેવા હોય, એ ધીરે ધીરે બંધાતા આવે.’ એ બોલ્યા: ‘બગસરામાં અમારું વીસ-પચ્ચીસ સભ્યોનું સંયુક્ત કુટુંબ અને નગરશેઠ કુટુંબ તરીકે દયાળ દેવચંદનો રોટલો બહુ મોટો ગણાતો. મોટો એ અર્થમાં કે આંગણે જે કોઇ આવે એ એમાંથી હિસ્સો પામે જ. ગામમાં ભવાયા આવે, નટ, ગારુડી, મદારી આવે સૌ કોઈને હરિહર કરાવવાનું જ. ‘જમાડવા’ શબ્દથી જમાડનારને થોડો ગુરુતાનો ભાવ આવી જાય એટલે આપણા કાઠિયાવાડમાં ‘હરિહર કરવું’ શબ્દ બોલાય છે. ખબર છે ?’